pythainlp/thai-wiki-dataset-v4 huggingface dataset:
โอปป้าซ่ายึดเมือง

โอปป้าซ่ายึดเมือง  นำแสดงโดยอี มิน-โฮ และ คิม แร-ว็อน เป็นเรื่องราวที่เกิดขึ้นในปีพ.ศ. 2513 (ค.ศ.1970) เป็นยุคที่โซล ประเทศเกาหลีใต้ ผจญกับภัยอันตรายจากพวกมาเฟีย และนักการเมืองท้องถิ่นที่ใช้อำนาจในทางที่ผิด บวกกับความโลภที่อยากจะเข้าครอบครองเขตพื้นที่ 'คังนัม' ที่ดินที่ถูกคาดเดาว่าจะเป็นเขตพื้นที่ที่มีมูลค่าแพงดังทองคำ มีกำหนดเข้าฉายในประเทศไทยวันที่ 29 มกราคม 2558
เรื่องย่อ.
เป็นเรื่องราวที่เกิดขึ้นในปีพ.ศ. 2513 (ค.ศ.1970) เป็นยุคที่โซล ประเทศเกาหลีใต้ ผจญกับภัยอันตรายจากพวกมาเฟีย และนักการเมืองท้องถิ่นที่ใช้อำนาจในทางที่ผิด บวกกับความโลภที่อยากจะเข้าครอบครองเขตพื้นที่ 'กังนัม' ที่ดินที่ถูกคาดเดาว่าจะเป็นเขตพื้นที่ที่มีมูลค่าแพงดังทองคำ
“จงแด” คนเก็บขยะ (นำแสดงโดย อี มิน-โฮ) และ “ยงกี” (นำแสดงโดย คิม แร-ว็อน) เด็กกำพร้าสองคนที่เป็นเหมือนพี่น้องร่วมสายเลือดกัน ไม่ว่าพวกเขาจะดิ้นรนแค่ไหนก็ไม่สามารถหลุดพ้นจากความอดอยากได้ พวกเขาอาศัยอยู่ที่บ้านเก่าๆ และเมื่อวันหนึ่งบ้านนั้นถูกทุบทิ้งเพื่อจะนำไปพัฒนาที่ดินใหม่ พวกเขาทั้งสองจึงกลายเป็นคนไร้บ้าน และในเวลาเดียวกัน แก๊งในเขตย่านนั้นกำลังขาดสมาชิก พวกเขาทั้งสองจึงได้เข้าร่วมเป็นหนึ่งสมาชิกแก๊งของ “คังคิลซู” ไป ในขณะที่ไปขัดขวางการเลือกตั้งของพรรคการเมือง ในความฉุกละหุก เขาทั้งสองก็ได้พลัดหลงกัน
สามปีผ่านไป จงแดไม่ฟังคำขอจากหัวหน้าคนเก่าที่ให้ละทิ้งแก๊งไป แต่เขากลับไปร่วมมือกับมาดามมินที่มีเส้นสายทางการเมือง พวกเขาร่วมมือกันกว้านซื้อที่ดินแถบเขตกังนัม ก่อนที่พวกเขาจะรวมตัวเป็นแก๊งใหม่ในเขต ก็ต้องเจอกับแก๊งอริที่มันขัดขวางแผนการของพวกเขา จะเป็นใครไปไม่ได้เลย ก็คือ ยงกี พี่ชายที่หายตัวไปของเขานั่นเอง
“แกที่มีที่ดิน กับกูที่มีเงิน ลองมาลุยให้ถึงที่สุดดูซักตั้งเป็นไง!?”
เชาว์วัฒน์ วีระชาติ

เชาว์วัตน์ วีระชาติ (ชื่อเล่น : อินซ์) (23 มิถุนายน พ.ศ. 2539 —) เป็นนักฟุตบอลชาวไทย ปัจจุบันเล่นในตำแหน่งกองกลางให้กับพีที ประจวบ ในไทยลีก โดยยืมตัวมาจากบีจี ปทุม ยูไนเต็ด 
สโมสร.
บุรีรัมย์ ยูไนเต็ด.
ในวันที่ 20 กรกฎาคม พ.ศ. 2559 เชาว์วัตน์ทำประตูแรกในไทยลีก ฤดูกาล 2559 นัดที่บุรีรัมย์เปิดบ้านเอาชนะสุโขทัยไปได้ 5–2
บีจี ปทุม ยูไนเต็ด.
ในวันที่ 1 พฤศจิกายน พ.ศ. 2559 เชาว์วัตน์ได้เซ็นสัญญา 4 ปีกับบางกอกกล๊าส (ชื่อเดิมของสโมสรในปีนั้น)
เซเรซโซ โอซากะ (ยืมตัว).
ในเดือนมกราคม พ.ศ. 2561 เชาว์วัตน์ได้ย้ายไปเล่นให้กับเซเรซโซ โอซากะรุ่นอายุไม่เกิน 23 ปี ด้วยสัญญายืมตัว 1 ปี และเมื่อสัญญายืมตัวสิ้นสุดลงในเดือนพฤศจิกายน ปีเดียวกัน เขาก็ได้กลับมาเล่นให้กับบีจี ปทุม อีกครั้ง
ชลบุรี เอฟซี (ยืมตัว).
วันที่ 7 มกราคม พ.ศ. 2568 ชลบุรี เอฟซี เปิดตัวเชาว์วัฒน์ เข้ามาร่วมทีมด้วยสัญญายืมตัวจาก บีจี ปทุม ยูไนเต็ด จนจบฤดูกาล โดยเชาว์วัฒน์ได้รายงานตัวกับสโมสรและโค้ชวัง ธวัชชัย ดำรงอ่องตระกูล หัวหน้าผู้ฝึกสอนเป็นที่เรียบร้อย และเขาจะสวมเสื้อหมายเลข 40 ลงเล่นให้กับทัพฉลามชลในศึก ไทยลีก 2
ยัน ฮุส

ยัน ฮุส  หรือ จอห์น ฮัส (ประมาณ ค.ศ. 1369 – 6 กรกฎาคม ค.ศ. 1415) เป็นนักปรัชญาและบาทหลวงชาวเช็ก ถือเป็นบุคคลแรก ๆ ที่มีแนวคิดในการปฏิรูปศาสนา
ประวัติ.
ยัน ฮุสเกิดที่เมืองฮูซิเนตส์ ราชอาณาจักรโบฮีเมีย (ปัจจุบันเป็นส่วนหนึ่งของสาธารณรัฐเช็ก) เมื่อประมาณปี ค.ศ. 1369 หลังจากนั้นไม่นานเขาก็ย้ายไปอยู่ที่ปราก และเรียนจบที่มหาวิทยาลัยปราก หลังเรียนจบ ฮุสก็บวชเป็นบาทหลวงและเทศนาตามเมืองต่าง ๆ และขึ้นดำรงตำแหน่งอธิการบดีของมหาวิทยาลัยปรากหลังจากนั้น 2-3 ปี ฮุสมีความสนใจในแนวคิดของจอห์น วิคลิฟฟ์ (John Wycliffe) นักปรัชญาศาสนาชาวอังกฤษ และผลักดันให้เกิดการปฏิรูปศาสนา เนื่องจากเห็นถึงความเสื่อมทรามทางศีลธรรมของบรรดานักบวช นอกจากนี้ ฮุสยังแปลหนังสือของวิคลิฟฟ์ซึ่งเป็นหนังสือที่ทางคริสตจักรสั่งห้ามอีกด้วย ทำให้ในปี ค.ศ. 1409 เขาถูกขับออกจากศาสนาโดยพระสันตะปาปาอเล็กซานเดอร์ที่ 5 ฮุสลี้ภัยไปที่เมืองคอนสตันซ์ในเยอรมนี ด้วยความช่วยเหลือจากจักรพรรดิซีกิสมุนด์ แต่ก็ถูกจับตัวที่นั่น เขาถูกไต่สวนและถูกตัดสินว่ามีความผิดจริงในฐานเป็นบุคคลนอกรีต จนที่สุด ในวันที่ 6 กรกฎาคม ค.ศ. 1415 ฮุสก็ถูกมัดติดกับเสาและเผาทั้งเป็น เถ้ากระดูกของเขาถูกนำไปทิ้งที่แม่น้ำไรน์
หลังจากที่ฮุสเสียชีวิต ผู้ที่เชื่อในแนวคิดของเขาที่เรียกว่า "ฮุสไซต์" (Hussite) ก็รวมตัวกันก่อกบฏต่อผู้ปกครองที่นับถือนิกายคาทอลิก จนเกิดเป็นสงครามฮุสไซต์ แนวคิดของเขายังเป็นแนวทางให้มาร์ติน ลูเทอร์, ฌ็อง กาลแว็ง และฮุลดริช ซวิงลี ทำการปฏิรูปศาสนาฝ่ายโปรเตสแตนต์และคริสตจักรปฏิรูปในอีกร้อยกว่าปีต่อมา
อับดีเวลี โมฮัมเหม็ด อาลี

อับดีเวลี โมฮัมเหม็ด อาลี2 กรกฎาคม พ.ศ. 2508 —) หรือเป็นที่รู้จักกันในนาม อับดีเวลี โมฮัมเหม็ด อาลี กาส เป็นนักเศรษฐศาสตร์ ศาสตราจาย์ และนักการเมืองชาวโซมาเลียเชื้อสายอเมริกัน เขาดำรงตำแหน่งนากยรัฐมนตรีของประเทศโซมาเลีย ระหว่างเดือนมิถุนายน พ.ศ. 2554 ถึงเดือนตุลาคม พ.ศ. 2555 ในช่วงเวลาการดำรงตำแหน่งนายกรัฐมนตรี อาลีได้รับความไว้วางใจกับการวางแผน "ผังสำหรับการสิ้นสุดของการเปลี่ยนผ่าน" กระบวนการทางการเมืองที่ให้มาตรฐานที่ชัดเจนที่นำไปสู่การจัดตั้งสถาบันประชาธิปไตยถาวรในประเทศ เมื่อวันที่ 8 มกราคม พ.ศ 2014 อาลีได้รับเลือกตั้งให้เป็นประธานาธิบดีพุนต์แลนด์คนที่ 5
ไมค์ พอร์ตนอย

ไมเคิล สตีเฟน "ไมค์" พอร์ตนอย  เกิดเมื่อวันที่ 20 เมษายน ค.ศ. 1967 เป็นโปรดิวเซอร์เพลงชาวอเมริกันที่รู้จักในฐานะมือกลอง นักร้องประสาน และผู้ร่วมก่อตั้งของวงดนตรีโพรเกรสซิฟเมทัล/ร็อก ที่ชื่อ ดรีมเธียร์เตอร์ เขาเป็นที่รู้จักด้วยความสามารถทางเทคนิคของเขาในฐานะมือกลอง โดยได้ชนะรางวัลจากนิตยสารโมเดิร์นดรัมเมอร์จำนวน 29 รางวัล เขาได้เป็นผู้ช่วยโปรดิวเซอร์เพลงให้กับอัลบั้มของดรีมเธียร์เตอร์ 6 อัลบั้ม ด้วยกันกับมือกีตาร์ จอห์น เปตรุชชี
เทศมณฑลโบมี

โบมี  เป็นเทศมณฑลทางภาคตะวันตกเฉียงเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ ซึ่งแบ่งออกเป็น 4 เขต ทับแมนเบิร์กเป็นเมืองหลักของเทศมณฑลมีพื้นที่ประมาณ 1,942 ตารางกิโลเมตร (750 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแห่งนี้มีประชากร 82,036 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 12 ในประเทศ เทศมณฑลโบมีมีอาณาเขตจรดเทศมณฑลแกรนด์เคปเมานต์ทางทิศตะวันตก, จรดเทศมณฑลบาร์โพลูทางทิศเหนือ, เทศมณฑลมอนต์เซอร์ราโดทางทิศตะวันออกเฉียงใต้ และจรดมหาสมุทรแอตแลนติกทางทิศใต้
เทศมณฑลบอง

บอง  เป็นเทศมณฑลในภาคเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 12 เขต บาร์งาเป็นเมืองหลักของเทศมณฑลที่มี 8,772 ตารางกิโลเมตร (3,387 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลบองมีประชากร 328,919 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 3 ของประเทศ เทศมณฑลแห่งนี้ได้รับการจัดตั้งขึ้นในปี พ.ศ. 2507
เทศมณฑลบาร์โพลู

บาร์โพลู  เป็นเทศมณฑลในภาคเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีโบพูลูเป็นเมืองหลักของเทศมณฑลซึ่งมีเนื้อที่ 9,689 ตารางกิโลเมตร (3,741 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลบาร์โพลูมีประชากร 83,758 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 11 ของประเทศ
เกมหลอก คนลวง

เกมหลอก คนลวง  เป็นซีรีส์มังงะญี่ปุ่นที่เขียนและวาดภาพโดยชิโนบุ ไคทานิ เรื่องนี้ตีพิมพ์ในนิตยสารมังงะแนว"เซเน็ง" "ยัง จัมป์รายสัปดาห์"ของสำนักพิมพ์ชูเอชะ ตั้งแต่เดือนกุมภาพันธ์ พ.ศ. 2548 จนถึงเดือนมกราคม พ.ศ. 2558 ได้รับการดัดแปลงเป็นซีรีส์โทรทัศน์ญี่ปุ่นในปี พ.ศ. 2550 และมีออกอากาศตั้งแต่ พ.ศ. 2552 จนถึง พ.ศ. 2553 นอกจากนี้ยังได้รับการดัดแปลงเป็นภาพยนตร์ไลฟ์แอ็กชั่นอีกสองเรื่อง คือ " "ในปี พ.ศ. 2553 และ "" ในปี พ.ศ. 2555 มีการดัดแปลงเป็นซีรีส์ทางโทรทัศน์ของเกาหลีใต้ออกอากาศในปี พ.ศ. 2554 ซีรีส์อนิเมะทางโทรทัศน์ที่ผลิตโดยสตูดิโอแมดเฮาส์ มีกำหนดออกออกอากาศในปี พ.ศ. 2569
เรื่องย่อ.
คันซากิ นาโอะ นักเรียนหญิงที่ถูกขนานนามว่า "ซื่อทึ่ม" ได้รับเงินจำนวน 100 ล้านเยนพร้อมกับจดหมายเชิญเข้าร่วมเล่นเกม "ไลอาร์เกม" โดยในเกมแรก เธอต้องรักษาเงินจำนวนนี้หรือแย่งชิงเงินจากผู้เล่นอีกคน โดยหากผู้เล่นคนใดถูกแย่งชิงเงินไปแล้วไม่ได้คืนภายในเวลา 1 เดือน ผู้เล่นคนนั้นจะต้องเป็นหนี้ 100 ล้านเยน เมื่อคันซากิถูกคู่แข่งคือครูที่เคยสอนเธอแย่งชิงเงินไป เธอจึงไปขอความช่วยเหลือจากอากิยามะ ชินอิจิ อดีตนักโทษและนักต้มตุ๋น อากิยามะยอมช่วยคันซากิและร่วมเล่นเกมไลเออร์เกม โดยมีเป้าหมายเพื่อช่วยผู้เล่นคนอื่น ๆ และทำลายสำนักงานไลอาร์เกม
ซาอิด ฮัสซัน ชิเร

ซาอิด ฮัสซัน ชิเร  เป็นนักการเมืองชาวโซมาเลีย เขาดำรงตำแหน่งเป็นประธานรัฐสภาของเขตปกครองตนเองพุนต์แลนด์
ประวัติ.
ชิเรดำรงตำแหน่งสำคัญต่างๆ ทั้งในการบริหารภูมิภาคพุนต์แลนด์และในรัฐบาลกลาง ในพ.ศ. 2543 เขาเป็นสมาชิกรัฐสภาในรัฐบาลเปลี่ยนผ่านแห่งชาติ ต่อมาก็ได้ดำรงตำแหน่งรัฐมนตรีช่วยว่าการในรัฐบาลกลางเปลี่ยนผ่านเมื่อพ.ศ. 2550 ตั้งแต่ปีพ.ศ. 2553 ชิเรได้ดำรงตำแหน่งรัฐมนตรีว่าการกระทรวงปศุสัตว์และสัตว์เลี้ยงของพุนต์แลนด์
ในเดือนธันวาคมพ.ศ. 2553 เป็นหนึ่งใน 66 สมาชิกที่ได้รับการแต่งตั้งใหม่ของรัฐสภาพุนต์แลนด์ เขาได้รับตำแหน่งประธานรัฐสภาในช่วงการเลือกตั้งประธานาธิบดีพุนต์แลนด์ ค.ศ. 2014 ชนะการลงคะแนนเสียงรอบที่สาม 40 ต่อ 26 คะแนน ชนะอดีตประธานรัฐสภาคนก่อน อับดิราชิด โมฮัมเหม็ด เฮรชิ จากมูดัก
อับดิฮาคิม อับดุลลาฮี ฮาจี โอมาร์

อับดิฮาคิม อับดุลลาฮี ฮาจี โอมาร์  หรือเป็นที่รู้จักกันในนาม อับดิฮาคิม อับดุลลาฮี โอมาร์ เอมีร์ เป็นนัการเมืองชาวโซมาเลีย เขาดำรงตำแหน่งรองประธานาธิบดีพุนต์แลนด์ ตั้งแต่ 8 มกราคม พ.ศ. 2014
เทศมณฑลไซโน

ไซโน  เป็นหนึ่งในเทศมณฑล 15 แห่งของประเทศไลบีเรีย แบ่งออกเป็น 17 เขต มีกรีนวิลล์เป็นเมืองหลักของเทศมณฑล
จากการสำรวจสำมะโนประชากรปี พ.ศ. 2551 เทศมณฑลไซโนมีประชากร 104,932 คน จึงเป็นหนึ่งในเทศมณฑลที่มีประชากรน้อยที่สุดในประเทศ
นิเซโกะ

นิเซโกะ (; โรมาจิ: "Niseko-chо̄") เป็นเมืองที่ตั้งอยู่ในอำเภออาบูตะ กิ่งจังหวัดชิริเบชิ ในจังหวัดฮกไกโด ของประเทศญี่ปุ่น สำหรับชาวญี่ปุ่นแล้ว นิเซโกะมักจะหมายถึงเทือกเขาและเขตเทศบาลเมือง แต่สำหรับชาวต่างชาติ นิเซโกะหมายถึงสถานที่ท่องเที่ยวด้านการเล่นสกีซึ่งมีรีสอร์ตตั้งอยู่มากมายอยู่บนเขาโยเต ซึ่งเป็นเขาที่ได้รับฉายาว่าเป็น "ฟุจิแห่งฮกไกโด" คำว่า "นิเซโกะ" มาจากภาษาไอนุ ซึ่งมีความหมายว่า "หน้าผาที่ยื่นออกมาเหนือตลิ่ง"
สามารถเดินทางสู่เมืองนิเซโกะได้โดยรถไฟ JR ฮกไกโด สายหลักฮาโกดาเตะ แล้วจึงต่อรถโดยสารสาธารณะไปยังสกีรีสอร์ต
รีสอร์ต.
นิเซโกะแบ่งออกได้เป็น 6 พื้นที่ เรียงตามขนาดคือ
เทศมณฑลริเวอร์กี

ริเวอร์กี  เป็นเทศมณฑลทางตอนใต้ของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 10 เขต มีฟิชทาวน์เป็นเมืองหลักของเทศมณฑลซึ่งมีเนื้อที่ 5,594 ตารางกิโลเมตร (2,160 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลริเวอร์กีมีประชากร 66,789 คน จึงเป็นเทศมณฑลที่มีจำนวนประชากรน้อยที่สุดเป็นอันดับที่ 3 ของประเทศ เทศมณฑลแห่งนี้ได้รับการจัดตั้งขึ้นในปี พ.ศ. 2543
เทศมณฑลริเวอร์เซสส์

ริเวอร์เซสส์  เป็นเทศมณฑลในภาคใต้ตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีริเวอร์เซสส์เป็นเมืองหลักของเทศมณฑลซึ่งมีเนื้อที่ 5,594 ตารางกิโลเมตร (2,160 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลริเวอร์เซสส์มีประชากร 71,509 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 3 ของประเทศ
พรรคชาติประชาชน (พ.ศ. 2522)

พรรคชาติประชาชน หรือ กลุ่มชาติประชาชน พรรคการเมืองที่ก่อตั้งขึ้นเมื่อปี พ.ศ. 2522 มี ร.ต.บุญยง วัฒนพงศ์ เป็นหัวหน้าพรรคและมีคณะกรรมการบริหารพรรคที่สำคัญ
เช่น นายวัฒนา อัศวเหม, นายมั่น พัธโนทัย, นายพินิจ จันทรสุรินทร์ เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง"
การเลือกตั้ง พ.ศ. 2522.
ในการเลือกตั้งเมื่อวันที่ 22 เมษายน พ.ศ. 2522 พรรคชาติประชาชนได้ส่งผู้สมัครลงรับเลือกตั้งทั้งสิ้น 36 คนได้ที่นั่งในสภาทั้งสิ้น 13 คน เช่น วัฒนา อัศวเหม (สมุทรปราการ) พินิจ จันทรสุรินทร์ (ลำปาง) เรืออากาศตรีบุญยง วัฒนพงศ์ (อุตรดิตถ์) ดาบชัย อัคราช (สกลนคร) และชูสิน โคนันทน์ (สตูล)
เมื่อ พล.อ.เกรียงศักดิ์ ชมะนันทน์ ขึ้นดำรงตำแหน่งนายกรัฐมนตรี สมัยที่ 2 พรรคชาติประชาชนก็ได้ร่วมรัฐบาลพล.อ.เกรียงศักดิ์ โดย เรืออากาศตรีบุญยง วัฒนพงศ์ ได้ดำรงตำแหน่งรัฐมนตรีประจำสำนักนายกรัฐมนตรี
การยุบพรรค.
พรรคชาติประชาชนได้ยุบรวมกับ พรรคสยามประชาธิปไตย เมื่อปี พ.ศ. 2526 พร้อมกับ พรรคสยามปฏิรูป
เทศมณฑลโลฟา

โลฟา  เป็นเทศมณฑลที่อยู่เหนือสุดของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีวอยน์จามาเป็นเมืองหลักของเทศมณฑลซึ่งมีเนื้อที่ 9,982 ตารางกิโลเมตร (3,854 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลโลฟามีประชากร 270,114 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 4 ของประเทศ
เทศมณฑลแกรนด์แบสซา

แกรนด์แบสซา  เป็นเทศมณฑลในภาคตะวันตกตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 8 เขต มีบิวแคนันเป็นเมืองหลักของเทศมณฑลซึ่งมีเนื้อที่ 7,936 ตารางกิโลเมตร (3,064 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์แบสซามีประชากร 224,839 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 5 ของประเทศ
เทศมณฑลแกรนด์เคปเมานต์

แกรนด์เคปเมานต์  เป็นเทศมณฑลในภาคตะวันตกเฉียงเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 5 เขต มีรอเบิตส์พอร์ตเป็นเมืองหลักของเทศมณฑลซึ่งมีเนื้อที่ 5,162 ตารางกิโลเมตร (1,993 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์เคปเมานต์มีประชากร 129,055 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 8 ของประเทศ
พรรคกิจประชาธิปไตย (พ.ศ. 2522)

พรรคกิจประชาธิปไตย หรือ กลุ่มกิจประชาธิปไตย เป็นกลุ่มการเมืองที่ก่อตั้งเมื่อปี พ.ศ. 2522 โดยมีพลอากาศเอก ทวี จุลละทรัพย์ อดีต ผู้บัญชาการทหารสูงสุด เป็นหัวหน้าพรรค เนื่องจากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ถูกกำหนดขึ้นหลังการประกาศใช้รัฐธรรมนูญแห่งราชอาณาจักรไทย พุทธศักราช 2521 แต่ยังไม่มีกฎหมายว่าด้วยพรรคการเมืองออกมาบังคับใช้ ดังนั้น บทเฉพาะกาลของรัฐธรรมนูญจึงยกเว้นข้อกำหนดเกี่ยวกับการสังกัดพรรคการเมืองของผู้สมัครสมาชิกสภาผู้แทนราษฎร จึงเป็นการรวมตัวของนักการเมืองในรูปแบบของ "กลุ่มการเมือง"
ในการเลือกตั้งเมื่อ 22 เมษายน 2522 พรรคกิจประชาธิปไตยได้ส่งผู้สมัครลงรับเลือกตั้งทั้งสิ้น 32 คนแต่ได้ ส.ส. ในสภาเพียง 1 คน คือ พันเอก (พิเศษ) อุดม ทวีวัฒน์
เมื่อ พลเอกเกรียงศักดิ์ ชมะนันทน์ ขึ้นเป็นนายกรัฐมนตรีสมัยที่ 2 ทางพรรคได้เข้าร่วมรัฐบาลกับพลเอกเกรียงศักดิ์โดยพลอากาศเอกทวี ได้ดำรงตำแหน่ง รองนายกรัฐมนตรี
พรรคกิจประชาธิปไตยถูก ศาลฎีกา สั่งยุบเมื่อปี 2523 เนื่องจากทางพรรคไม่ได้ส่งบัญชีรายจ่ายในการเลือกตั้งตามกำหนด
สายโลหิต

สายโลหิต เป็นนวนิยายไทยประพันธ์โดย โสภาค สุวรรณ ศิลปินแห่งชาติสาขาวรรณกรรม ตีพิมพ์ครั้งแรกในนิตยสาร "สตรีสาร" เมื่อ พ.ศ. 2519 เป็นนวนิยายอิงประวัติศาสตร์ชาติไทยปลายกรุงศรีอยุธยา (ปลายคริสต์ศตวรรษที่ 18) นวนิยายเรื่องนี้ได้รับการดัดแปลงเป็นละครโทรทัศน์ถึง 4 ครั้ง (พ.ศ. 2529, 2538, 2546, 2561) นวนิยายเรื่องนี้จัดพิมพ์ครั้งที่ 12 และยังคงเป็นที่รักของแฟน ๆ ทั่วโลก
การดัดแปลงเป็นละครโทรทัศน์.
นวนิยายเรื่องสายโลหิตได้รับการดัดแปลงเป็นละครโทรทัศน์แล้ว 4 ครั้ง โดยครั้งแรกออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2529 สร้างโดยสุพรรณ บูรณะพิมพ์ นำแสดงโดยฉัตรชัย เปล่งพานิช รับบท ขุนไกร, อาภาพร กรทิพย์ รับบท ดาวเรือง, นพพล โกมารชุน รับบท หมื่นทิพเทศา / หมื่นทิพ และ อำภา ภูษิต รับบท แม่หญิงเยื้อน 
ครั้งที่ 2 สุรางค์ เปรมปรีดิ์ ผู้ถือลิขสิทธิ์นวนิยายในนามส่วนตัวนำมาจัดทำเป็นละครโทรทัศน์ ออกอากาศครั้งแรกทางสถานีโทรทัศน์สีกองทัพบกช่อง 7 เมื่อปี พ.ศ. 2538 เขียนบทโทรทัศน์โดยศัลยา ผลิตโดยบริษัทดาราวิดีโอ กำกับการแสดงโดยสยาม สังวริบุตร นำแสดงโดยศรราม เทพพิทักษ์ รับบท ขุนไกร, สุวนันท์ คงยิ่ง รับบท ดาวเรือง และศตวรรษ ดุลยวิจิตร รับบท หมื่นทิพเทศา / หมื่นทิพ ออกอากาศทุกวันศุกร์ เสาร์ และอาทิตย์ เวลา 20.30 น. ตั้งแต่วันที่ 10 พฤศจิกายน พ.ศ. 2538 - 7 มกราคม พ.ศ. 2539 จำนวนตอนออกอากาศถูกวางไว้เพียง 27 ตอน ดำเนินเรื่องเปิดเรื่องจนถึงตอนอวสานจบเรื่องตามบทประพันธ์ทุกประการ หมายเหตุไม่มีเพิ่มจำนวนตอนออกอากาศใดๆ
เนื่องจากนโยบายของ สุรางค์ เปรมปรีดิ์ การผลิตละครโทรทัศน์ให้ยึดถือต้นฉบับบทประพันธ์เป็นหลักทุกๆ เรื่อง พยายามทำตามบทประพันธ์ให้มากที่สุด จึงไม่มีการเพิ่มจำนวนตอนใดๆทั้งสิ้น
อนึ่ง เนื่องจากละครชุดสายโลหิตฉบับปี พ.ศ. 2538 ได้รับความนิยมจากผู้ชมสูงมาก ทางสถานีโทรทัศน์สีกองทัพบกช่อง 7 จึงได้นำละครชุดนี้มาออกอากาศซ้ำอีกหลายครั้ง ดังนี้
ครั้งที่ 3 ออกอากาศทางสถานีวิทยุโทรทัศน์ไทยทีวีสีช่อง 3 ในปี พ.ศ. 2546 ดำเนินการผลิตโดย บริษัท บางกอกการละคอน จำกัด กำกับการแสดงโดยคฑาเทพ รัตนอุดม บทโทรทัศน์โดยดำเกิง ฐิตะปิยะศักดิ์ นำแสดงโดยพุฒิชัย อมาตยกุล รับบท ขุนไกร, พิมลรัตน์ พิศลยบุตร รับบท ดาวเรือง และวรฤทธิ์ ไวยเจียรนัย รับบท หมื่นทิพเทศา / หมื่นทิพ ออกอากาศทุกวันจันทร์-อังคาร เวลา 20.20 น. 
ครั้งที่ 4 ออกอากาศทางสถานีโทรทัศน์สีกองทัพบกช่อง 7 ในปี พ.ศ. 2561 โดยทางดาราวิดีโอได้นำกลับมาสร้างอีกครั้ง บทโทรทัศน์โดยศัลยา กำกับการแสดงโดยสยาม สังวริบุตร นำแสดงโดยศรัณย์ ศิริลักษณ์, ชนะพล สัตยา, ทิสานาฏ ศรศึก, ดวงดาว จารุจินดา, รัชนีกร พันธุ์มณี ออกอากาศทุกวันศุกร์ เวลา 20.05 น. เสาร์ อาทิตย์ 20.15 น. เริ่มออกอากาศในวันเสาร์ที่ 22 กันยายน พ.ศ. 2561 - วันเสาร์ที่ 27 ตุลาคม พ.ศ. 2561 ต่อจากละคร เจ้าสาวจำยอม
เทศมณฑลแกรนด์เกเดห์

แกรนด์เกเดห์  เป็นเทศมณฑลในภาคตะวันออกของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 3 เขต มีซเวดรูเป็นเมืองหลักของเทศมณฑลซึ่งมีเนื้อที่ 10,484 ตารางกิโลเมตร (4,048 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์เกเดห์มีประชากร 126,146 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 9 ของประเทศ
เทศมณฑลแกรนด์ครู

แกรนด์ครู  เป็นเทศมณฑลในภาคตะวันออกเฉียงใต้ของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต จัดตั้งขึ้นในปี พ.ศ. 2527 มีบาร์คลีย์วิลล์เป็นเมืองหลักของเทศมณฑลซึ่งมีเนื้อที่ 3,895 ตารางกิโลเมตร (1,504 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแกรนด์ครูมีประชากร 57,106 คน จึงเป็นเทศมณฑลที่มีจำนวนประชากรน้อยที่สุดของประเทศ
พรรคกิจประชาธิปไตย (แก้ความกำกวม)

พรรคกิจประชาธิปไตย สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เทศมณฑลนิมบา

นิมบา  เป็นเทศมณฑลในภาคเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 6 เขต มีแซนนิเควลลีเป็นเมืองหลักของเทศมณฑลซึ่งมีเนื้อที่ 11,551 ตารางกิโลเมตร (4,460 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลนิมบามีประชากร 462,026 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 2 ของประเทศ
เทศมณฑลมอนต์เซอร์ราโด

มอนต์เซอร์ราโด  เป็นเทศมณฑลในภาคตะวันตกเฉียงเหนือตอนกลางของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีเบนสันวิลล์เป็นเมืองหลักของเทศมณฑลซึ่งมีเนื้อที่ 1,909 ตารางกิโลเมตร (737 ตารางไมล์) ในการสำรวจสำมะโนประชากรปี พ.ศ. 2551 มีประชากร 1,144,806 คน จึงเป็นเทศมณฑลที่มีจำนวนประชากรมากที่สุดของประเทศ
เทศมณฑลแมริแลนด์

แมริแลนด์  เป็นเทศมณฑลในภาคตะวันออกเฉียงใต้ของแอฟริกาตะวันตกของประเทศไลบีเรีย เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีฮาร์เปอร์เป็นเมืองหลักของเทศมณฑลซึ่งมีเนื้อที่ 2,297 ตารางกิโลเมตร (887 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลแมริแลนด์มีประชากร 136,404 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 7 ของประเทศ
ฮุลดริช ซวิงลี

ฮุลดริช ซวิงลี (Huldrych Zwingli; 1 มกราคม ค.ศ. 1484 — 11 ตุลาคม ค.ศ. 1531) หรือ อุลริช ซวิงลี (Ulrich Zwingli) เป็นศิษยาภิบาลและนักเทววิทยาศาสนาคริสต์ชาวสวิส ผู้นำในการปฏิรูปศาสนาฝ่ายโปรเตสแตนต์ในสวิตเซอร์แลนด์
ประวัติ.
ฮุลดริช ซวิงลี เกิดในครอบครัวชาวนาที่เมืองวิลท์เฮาส์ ทางตะวันออกเฉียงเหนือของสมาพันธรัฐสวิสเก่า (ปัจจุบันคือประเทศสวิตเซอร์แลนด์) โดยเป็นบุตรคนที่ 3 จากจำนวนพี่น้อง 9 คน หลังเรียนจบจากมหาวิทยาลัยเวียนนาและมหาวิทยาลัยบาเซิล ซวิงลีก็บวชเป็นศิษยาภิบาล และย้ายไปอยู่ที่เมืองไอน์ซีเดิลน์ ที่นั่นเองที่เขาเริ่มได้รับอิทธิพลทางความคิดจากงานเขียนของอีราสมุส
ต่อมา ซวิงลีก็ย้ายไปดำรงตำแหน่งศิษยาภิบาลประจำโบสถ์กรอสมึนสเตอร์ในซูริก และเริ่มเผยแพร่แนวคิดในการปฏิรูปศาสนา เปิดโปงการทุจริตในหมู่บาทหลวง ลบล้างความเชื่อที่ว่าพิธีล้างบาปและพิธีศีลมหาสนิทเป็นศีลศักดิ์สิทธิ์ ทำให้ประชาชนจำนวนมากหันมาสนับสนุนเขา แต่ซวิงลีก็ถูกชาวโรมันคาทอลิกเช่นกัน ในช่วงเวลานั้นเอง ซวิงลีได้พบปะกับมาร์ติน ลูเทอร์ ซึ่งเป็นผู้นำการปฏิรูปศาสนาอีกท่านหนึ่ง
ความขัดแย้งของทั้งสองกลุ่มทวีความรุนแรงขึ้นเรื่อย ๆ จนในที่สุด กลุ่มนักรบคาทอลิกก็ปะทะกับกลุ่มนักรบโปรเตสแตนต์ในสงครามคัพเพิลครั้งที่สอง ซวิงลีเสียชีวิตในสนามรบ และร่างของเขาถูกกลุ่มนักรบคาทอลิกนำไปเผาในฐานะบุคคลนอกรีต
พรรคชาติประชาชน (แก้ความกำกวม)

พรรคชาติประชาชน สามารถหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
พังก์โกส์เมทัล

พังก์โกส์เมทัล  เป็นอัลบั้มรวมเพลงชุดแรกที่ออกจำหน่ายเป็นส่วนหนึ่งของซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงเฮฟวีเมทัลโดยวงดนตรีพังก์ร็อก อัลบั้มนี้ออกจำหน่ายเมื่อวันที่ 1 สิงหาคม พ.ศ. 2543
เพลง "วายร็อก?" (Why Rock) คัฟเวอร์โดยวง The Aquabats เป็นเพลงที่มีองค์ประกอบเดิมหรือที่เรียกว่าการใช้การประพันธ์เดิม จากวงสมมติที่ชื่อ "Leather Pyrate"
เทศมณฑลมาร์กีบี

มาร์กีบี  เป็นเทศมณฑลชายฝั่งตอนกลางค่อนไปทางเหนือของประเทศไลบีเรียในภูมิภาคแอฟริกาตะวันตก เป็นหนึ่งในเทศมณฑล 15 แห่งที่ประกอบกันเป็นเขตการบริหารระดับบนสุดของประเทศ แบ่งออกเป็น 4 เขต มีคาคาตาเป็นเมืองหลักของเทศมณฑลซึ่งมีเนื้อที่ 2,616 ตารางกิโลเมตร (1,010 ตารางไมล์) จากการสำรวจสำมะโนประชากร ณ ปี พ.ศ. 2551 เทศมณฑลมาร์กีบีมีประชากร 199,689 คน จึงเป็นเทศมณฑลที่มีจำนวนประชากรมากที่สุดเป็นอันดับที่ 6 ของประเทศ
พังก์โกส์อะคูสติก

พังก์โกส์อะคูสติก  เป็นอัลบั้มรวมเพลงที่ออกจำหน่ายโดยค่ายเพลงเฟียร์เลสเรเคิดส์ เป็นส่วนหนึ่งของซีรีส์อัลบั้มเพลงคัฟเวอร์ "พังก์โกส์..." เป็นการรวมทั้งเพลงคัฟเวอร์ที่เคยออกแล้ว และเพลงที่ยังไม่เคยออกโดยศิลปินต่าง ๆ โดยแสดงดนตรีในรูปแบบอะคูสติก และยังรวมแผ่นซีดีโบนัสที่รวมเพลงของค่ายเพลงเฟียร์เลสเรเคิดส์ และวิกทอรีเรเคิดส์ อัลบั้มนี้ออกจำหน่ายเมื่อวันที่ 21 ตุลาคม พ.ศ. 2546 เป็นอัลบั้ม "พังก์โกส์..." ชุดแรกที่เปลี่ยนแปลงรูปแบบของการคัฟเวอร์ แม้จะไม่ใช่ครั้งแรกที่มีเพลงต้นฉบับอยู่ในอัลบั้ม ได้แก่ เพลง "วายร็อก?" (Why Rock) ของวง The Aquabats ที่เคยออกจำหน่ายในอัลบั้ม "พังก์โกส์เมทัล".
พังก์โกส์เอตีส์

พังก์โกส์เอตีส์  เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ เป็นการรวมเพลงคัฟเวอร์จากเพลงในคริสต์ทศวรรษ 1980 อัลบั้มนี้ออกจำหน่ายเมื่อวันที่ 7 มิถุนายน พ.ศ. 2548
รายชื่อประธานาธิบดีโซมาลีแลนด์

นี่คือ รายชื่อประธานาธิบดีโซมาลีแลนด์ ตั้งแต่จัดตั้งขึ้นเมื่อปี 1991 มีประธานาธิบดีทั้งหมด 6 คน ผู้ดำรงตำแหน่งคนแรก คือ อับดิเราะห์มาน อาห์เมด อาลี ตูร์ ตั้งแต่ปี 1991 ถึง 1993 และผู้ดำรงตำแหน่งคนปัจจุบัน คือ Abdirahman Mohamed Irro ตั้งแต่ปี 2024
ประธานาธิบดีโซมาลีแลนด์

ประธานาธิบดีโซมาลีแลนด์  เป็นประมุขแห่งรัฐและหัวหน้ารัฐบาลของโซมาลีแลนด์ และเป็นผู้บัญชาการสูงสุดของกองทัพโซมาลีแลนด์ ผู้ดำรงตำแหน่งคนปัจจุบัน คือ Abdirahman Mohamed Abdullahi ตั้งแต่วันที่ 12 ธันวาคม ค.ศ. 2024
การดำรงตำแหน่ง.
คุณสมบัติ.
ตามมาตรา 82 ของรัฐธรรมนูญแห่งสาธารณรัฐโซมาลีแลนด์ บุคคลจะมีสิทธิได้รับเลือกให้ดำรงตำแหน่งประธานาธิบดีหรือรองประธานาธิบดีได้หาก (ก) บุคคลนั้นเป็นพลเมืองของโซมาลีแลนด์โดยกำเนิด และแม้ว่าจะพำนักในประเทศอื่นในฐานะผู้ลี้ภัยก็ตาม บุคคลนั้นจะต้องไม่มีสัญชาติอื่นใด (ข) บุคคลนั้นจะต้องนับถือศาสนาอิสลาม และต้องประพฤติตนตามศาสนาอิสลาม (ค) บุคคลนั้นจะต้องมีอายุอย่างน้อย 40 ปี และ (ง) บุคคลนั้นจะต้องเป็นไปตามเกณฑ์อื่น ๆ ที่กำหนดไว้ในมาตรานี้
อาห์เมด โมฮัมเหม็ด โมฮามุด

อาห์เมด โมฮัมเหม็ด โมฮามุด  เป็นนักการเมืองชาวโซมาเลีย เขาเป็นสมาชิกรัฐบาลมาอย่างยาวนาน เคยดำรงตำแหน่งรัฐมนตรีว่าการกระทรวงพาณิชย์ของประเทศโซมาเลีย และตำแหน่งอื่นๆ ในคณะรัฐมนตรีในช่วงช่วงทศวรรษที่ 1980 นอกจากนี้เขายังทำหน้าที่เป็นประธานการเคลื่อนไหวแห่งชาติโซมาเลีย โมฮามุดเป็นประธานาธิบดีโซมาลีแลนด์คนปัจจุบัน สาธารณรัฐปกครองตนเอง ซึ่งได้รับการยอมรับในระดับนานาชาติว่าเป็นเขตปกครองตนเองของประเทศโซมาเลีย เป็นตัวแทนผู้สมัครฝ่ายค้าน เขาได้รับการเลือกตั้งในการเลือกตั้งประธานาธิบดีโซมาลีแลนด์ ค.ศ. 2010
เขตต์อรัญ เลิศพิพัฒน์

เขตต์อรัญ เลิศพิพัฒน์ (ชื่อเล่น เขตต์) (16 พฤษภาคม พ.ศ. 2491 - 22 สิงหาคม พ.ศ. 2546) เป็นนักแต่งเพลง นักดนตรี โปรดิวเซอร์ชาวไทย และเป็นหนึ่งผู้ร่วมก่อตั้ง โรงเรียนดนตรีศศิลิยะ (โรงเรียนในเครือบริษัท บัตเตอร์ฟลาย ซาวด์แอนด์ฟิล์ม เซอร์วิส จำกัด) ร่วมกับ ดนู ฮันตระกูล, อนุวัฒน์ สืบสุวรรณ, บรูซ แกสตัน
ประวัติ.
เขตต์อรัญ เกิด 16 พฤษภาคม พ.ศ. 2491 เป็นบุตรคนที่ 5 ของ ร.อ.พินัย และ ม.ร.ว.เลี่ยมทอง เลิศพิพัฒน์ (ทองแถม) การศึกษาจบชั้นมัธยมศึกษาจากโรงเรียนเซนต์คาเบรียล และจบปริญญาตรีจากคณะเศรษฐศาสตร์ มหาวิทยาลัยธรรมศาสตร์ ในการศึกษาสองที่นี้ เขตต์อรัญ ก็ได้พบกับ เรวัต พุทธินันทน์ หรือเต๋อ ผู้ที่กำลังจะเป็นผู้ปฏิวัติวงการเพลงไทยให้เท่าเทียมกันกับสากลสมัยนิยม
เขตต์อรัญ เข้าศึกษาวิชาการดนตรีที่สถาบันสยามกลการ การดนตรี ควบคู่ระหว่างที่ยังเป็นนักศึกษาของธรรมศาสตร์ เมื่อจบจากสถาบันสยามกลการ การดนตรีแล้ว ได้ทำการสอนดนตรี(กีตาร์)คลาสสิคที่แห่งนี้ด้วย ต่อมาได้ร่วมกับดนู ฮันตระกูล ก่อตั้งโรงเรียนดนตรีศศิลิยะขึ้น และบริหารงานในตำแหน่ง'ครูใหญ่' ได้ถ่ายทอดความรู้ ความสามารถเชิงดนตรีให้อนุชนรุ่นต่อๆ มามากมาย และแล้วเส้นทางพาเดินเข้าสังกัดแกรมมี่ โดยเรวัต พุทธินันทน์ เพื่อนรักที่สนิทสนมกันมากตั้งแต่สมัยโรงเรียนเซนต์คาเบรียลและมหาวิทยาลัยธรรมศาสตร์ เขตต์อรัญแต่งเพลงให้นักร้องเกิด นักร้องดัง เป็นเพลงฮิตติดอันดับ ติดหูประชาชนทั่วไปเป็นอันมาก
เขตต์อรัญ สมรสกับ ปาริชาต เลิศพิพัฒน์ (พุกผาสุก) เมื่อ 23 ธันวาคม พ.ศ. 2522 แต่ทั้งคู่ไม่มีบุตรด้วยกัน
เขตต์อรัญ เลิศพิพัฒน์ เสียชีวิตเมื่อวันที่ 22 สิงหาคม พ.ศ. 2546 ด้วยโรคหัวใจและโรคเบาหวาน รวมอายุ 55 ปี
พังก์โกส์ไนน์ตีส์

พังก์โกส์ไนน์ตีส์  เป็นอัลบั้มรวมเพลงในซีรีส์อัลบั้มเพลงคัฟเวอร์ "พังก์โกส์..." สร้างโดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 9 พฤษภาคม พ.ศ. 2549 เป็นการรวมเพลงคัฟเวอร์จากเพลงที่เป็นที่นิยมในคริสต์ทศวรรษ 1980 ภาพหน้าปกอัลบั้มนี้อ้างถึงภาพของอัลบั้ม "เนเวอร์ไมนด์" ของวงเนอร์วานา ซึ่งมีเพลง "อินบลูม" ของวงนี้ที่คัฟเวอร์โดยโซเดย์เซย์ (So They Say) ปรากฏอยู่ในอัลบั้ม
พังก์โกส์อะคูสติก 2

พังก์โกส์อะคูสติก 2  เป็นอัลบั้มรวมเพลงที่รวมอยู่ในซีรีส์อัลบั้มเพลงคัฟเวอร์ "พังก์โกส์..." โดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 8 พฤษภาคม พ.ศ. 2550 เป็นการรวมทั้งเพลงคัฟเวอร์ที่เคยออกแล้ว และเพลงที่ยังไม่เคยออกโดยศิลปินแนวป็อปพังก์ โดยเป็นอัลบั้มภาคต่อของ "พังก์โกส์อะคูสติก" ซึ่งออกจำหน่ายเมื่อปี พ.ศ. 2546
พังก์โกส์ครังก์

พังก์โกส์ครังก์  เป็นอัลบั้มรวมเพลงที่รวมอยู่ในซีรีส์อัลบั้มเพลงคัฟเวอร์ "พังก์โกส์..." โดยค่ายเพลงเฟียร์เลสเรเคิดส์ อัลบั้มนี้ออกจำหน่ายเมื่อวันที่ 8 เมษายน พ.ศ. 2551 เป็นการรวมเพลงคัฟเวอร์แนวฮิปฮอปโดยวงดนตรีโพสต์-ฮาร์ดคอร์, และป็อปพังก์ เป็นอัลบั้มแรกและอัลบั้มเดียวของ "พังก์โกส์..." ที่มีป้าย ผู้ปกครองควรแนะนำ ด้วยเพลงที่เกี่ยวกับเรื่องเพศ คำหยาบคาย และความรุนแรง
พรรคเศรษฐกร

พรรคเศรษฐกร เป็นพรรคการเมืองที่จดทะเบียนตามพระราชบัญญัติพรรคการเมือง พ.ศ. 2498 โดยจดทะเบียนก่อตั้งพรรค เมื่อวันที่ 4 ตุลาคม พ.ศ. 2498 โดยมีเทพ โชตินุชิต เป็นหัวหน้าพรรค และแคล้ว นรปติ เป็นเลขาธิการพรรค และมีการจดทะเบียนขึ้นใหม่ตามกฎหมายว่าด้วยพรรคการเมืองอีก 2 ครั้ง คือ เมื่อวันที่ 2 ธันวาคม พ.ศ. 2511 ในชื่อ "พรรคแนวร่วม-เศรษฐกร" และเมื่อวันที่ 21 พฤศจิกายน พ.ศ. 2517 ในชื่อ "พรรคเศรษฐกร"
ประวัติ.
พรรคเศรษฐกร (พ.ศ. 2498).
พรรคเศรษฐกร จดทะเบียนตามพระราชบัญญัติพรรคการเมือง พ.ศ. 2498 โดยจดทะเบียนก่อตั้งพรรค เมื่อวันที่ 4 ตุลาคม พ.ศ. 2498 โดยมีนาย เทพ โชตินุชิต เป็นหัวหน้าพรรค และนาย แคล้ว นรปติ เป็นเลขาธิการพรรค จนกระทั่งพรรคเศรษฐกรถูกยุบเมื่อวันที่ 20 ตุลาคม 2501 ตามคำสั่ง คณะปฏิวัติ ที่มี จอมพลสฤษดิ์ ธนะรัชต์ ผู้บัญชาการทหารบก เป็นหัวหน้าคณะ
พรรคแนวร่วม-เศรษฐกร.
พรรคแนวร่วม-เศรษฐกร จดทะเบียนตาม พระราชบัญญัติพรรคการเมือง พ.ศ. 2511 โดยได้จดทะเบียนก่อตั้งพรรคเมื่อวันที่ 2 ธันวาคม พ.ศ. 2511 เป็นลำดับที่ 5/2511 มีนาย เทพ โชตินุชิต เป็นหัวหน้าพรรคนาย แคล้ว นรปติ เป็นรองหัวหน้าพรรคนาย พรชัย แสงชัจจ์ เป็นเลขาธิการพรรคและนาย ทองใบ ทองเปาด์ เป็นรองเลขาธิการพรรค 
พรรคแนวร่วม-เศรษฐกรถูกยุบตามประกาศของ คณะปฏิวัติ ฉบับที่ 9 เมื่อวันที่ 19 พฤศจิกายน พ.ศ. 2514 
พรรคเศรษฐกร (พ.ศ. 2517).
พรรคเศรษฐกร จดทะเบียนก่อตั้งอีกครั้งตาม พ.ร.บ.พรรคการเมือง พ.ศ. 2517 โดยจดทะเบียนจัดตั้งพรรคเมื่อวันที่ 19 พฤศจิกายน พ.ศ. 2517 มีนายทิม ภูริพัฒน์ เป็นหัวหน้าพรรค ต่อมาถูกยุบพรรคเมื่อวันที่ 6 ตุลาคม พ.ศ. 2519 ตามคำสั่งของ คณะปฏิรูปการปกครองแผ่นดิน
การเลือกตั้ง.
การเลือกตั้ง 26 กุมภาพันธ์ 2500.
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 พรรคเศรษฐกรได้ส่งผู้สมัครลงรับเลือกตั้งปรากฏว่าได้ที่นั่งในสภาทั้งสิ้น 9 ที่นั่งโดยนายเทพหัวหน้าพรรคและนายแคล้วเลขาธิการพรรคก็ได้รับการเลือกตั้งเข้ามา
การเลือกตั้ง 15 ธันวาคม 2500.
ภายหลังการรัฐประหารเมื่อวันที่ 16 กันยายน 2500 ได้มีการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ทางพรรคก็ได้ส่งผู้สมัครลงรับเลือกตั้งปรากฏว่าได้ที่นั่งในสภาทั้งหมด 7 ที่นั่งลดลงจากการเลือกตั้งครั้งก่อน 2 ที่นั่ง
การเลือกตั้ง 10 กุมภาพันธ์ 2512.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 เมื่อวันที่ 10 กุมภาพันธ์ พ.ศ. 2512 พรรคแนวร่วม-เศรษฐกร ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาเพียง 4 ที่นั่งและนายเทพ โชตินุชิต หัวหน้าพรรคก็ยังพ่ายแพ้ในการเลือกตั้งที่ จังหวัดศรีสะเกษ ซึ่งเป็นบ้านเกิด
ในการเลือกตั้งครั้งนั้น มีสมาชิกของพรรคได้รับเลือกตั้ง ประกอบด้วย แคล้ว นรปติ มีเดช วรสีหะ สนั่น ธีระศรีโชติ และ สว่าง ตราชู จากจังหวัดขอนแก่นทั้ง 4 คน
การเลือกตั้ง 26 มกราคม 2518.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เมื่อวันที่ 26 มกราคม พ.ศ. 2518 พรรคเศรษฐกร ได้รับเลือกตั้งจำนวน 1 ที่นั่ง คือ เริ่มรัฐ จิตรภักดี จากจังหวัดศรีสะเกษ
เคโกะ ฮาระ

เคโกะ ฮาระ (12 กรกฎาคม ค.ศ. 1975 –) เป็นอดีตนักกีฬาวอลเลย์บอลหญิงชาวญี่ปุ่น รวมถึงเป็นผู้ฝึกสอน เธอเกิดที่คูชิงาทามาชิ (ปัจจุบันคือมินามิแอลป์) อำเภอนากาโกามะ ประเทศญี่ปุ่น และมีชื่อเล่นคือ เค (ケイ)
ประวัติ.
หลังจากเกษียณตัวในปี ค.ศ. 2006 เธอก็ได้ทำหน้าที่เป็นฝ่ายสนับสนุนทีมฮิซามิตสึสปริงส์ กระทั่งออกจากทีมดังกล่าวในเดือนมิถุนายน ค.ศ. 2007 จากนั้นในเดือนกันยายนของปีเดียวกันนี้ เธอได้เข้าร่วมทีมทาเกฟูจิแบมบู โดยทำหน้าที่ร่วมกับทีมดังกล่าวถึง 2 ฤดูกาล
เดือนเมษายน ค.ศ. 2008 หลังจากการแข่งขัน 255 นัดของการแข่งขันวี.ลีก เธอประสบความสำเร็จโดยได้รับรางวัลจากรายการ "ระบบรางวัลพิเศษของวี.ลีก" เพื่อเป็นการระลึกถึงการแข่งขันเป็นปีที่ 40 ในปี ค.ศ. 2007 นับจากการก่อตั้ง เพื่อเป็นการเชิดชูต่อนักวอลเลย์บอลผู้เข้าร่วมการแข่งขันมาอย่างยาวนาน
ในปี ค.ศ. 2009 เธอได้หวนไปเข้าร่วมทีมฮิซะมิสึสปริงส์อีกครั้ง และได้รับการแต่งตั้งเป็นหัวหน้าผู้ฝึกสอนไปพร้อมกับการเป็นนักวอลเลย์บอลในเดือนสิงหาคม ค.ศ. 2010 ก่อนที่จะออกจากทีมไปในเดือนมิถุนายน ค.ศ. 2011
เดือนกรกฎาคม ค.ศ. 2012 เธอได้รับการแต่งตั้งให้เป็นผู้ฝึกสอนพิเศษของทีมอาเงโอะเมดิกส์ในการแข่งขันวี.ชาเลนจ์ลีก
 โรงเรียนมัธยมต้นคุชิงะตะ→โรงเรียนมัธยมพาณิชย์มาซูโฮะ→ไดเอ (ออเรนจ์แอทแทคเกอร์) (ค.ศ. 1994-2000)→ฮิซามิตสึสปริงส์ (ค.ศ. 2000-2006)→ทาเกฟูจิแบมบู (ค.ศ. 2007-2009)→ฮิซามิตสึสปริงส์ (ค.ศ. 2009-2011)
พรรคแนวร่วมสังคมนิยม

พรรคแนวร่วมสังคมนิยม  พรรคการเมืองที่จดทะเบียนตาม พ.ร.บ.พรรคการเมือง พ.ศ. 2517 โดยจดทะเบียนจัดตั้งพรรคเมื่อวันที่ 21 พฤศจิกายน พ.ศ. 2517 มีแคล้ว นรปติ เป็นหัวหน้าพรรค
ประวัติ.
พรรคแนวร่วมสังคมนิยม เป็นพรรคการเมืองปีกซ้าย อันมีที่มาจากพรรคขบวนการไฮด์ปาร์ค ตั้งแต่ยุคที่มีจอมพล ป. พิบูลสงคราม เป็นนายกรัฐมนตรี 
การเลือกตั้ง 26 มกราคม 2518.
การเลือกตั้งครั้งนี้ทางพรรคได้ส่งผู้สมัครลงรับเลือกตั้งทั้งหมด 74 คนได้ที่นั่งในสภาทั้งสิ้น 10 ที่นั่ง หลังเลือกตั้งพรรคแนวร่วมสังคมนิยม ได้สนับสนุน ม.ร.ว.เสนีย์ ปราโมช หัวหน้าพรรคประชาธิปัตย์ เป็นแกนนำจัดตั้งรัฐบาล และ ม.ร.ว.เสนีย์ ได้รับโปรดเกล้าฯ เป็นนายกรัฐมนตรี เมื่อวันที่ 15 กุมภาพันธ์ พ.ศ. 2518 และจัดตั้งคณะรัฐมนตรี แต่ได้คะแนนเสียงสนับสุนนเพียง 103 คน ไม่ถึงครึ่งของสภา (135 คน) รัฐธรรมนูญสมัยนั้น กำหนดว่า การแถลงนโยบายของคณะรัฐมนตรีต้องได้รับความไว้วางใจจากสภาผู้แทนราษฎร เมื่อถึงวันแถลงนโยบายของรัฐบาลต่อสภา วันที่ 6 มีนาคม พ.ศ. 2518 ปรากฏว่า รัฐบาล ม.ร.ว.เสนีย์ ได้รับเสียงสนับสนุนเพียง 111 เสียง ถือว่าไม่ได้รับความไว้วางใจจาก สภาผู้แทนผู้แทนราษฎร ม.ร.ว.เสนีย์ และพรรคประชาธิปัตย์ จึงแสดงความรับผิดชอบ โดยการลาออก และสละสิทธิ์การตั้งรัฐบาล
การเลือกตั้ง 4 เมษายน 2519.
พรรรแนวร่วมสังคมนิยม ลงสมัครรับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และได้รับเลือกตั้ง 1 ที่นั่ง คือ แคล้ว นรปติ ส.ส. ขอนแก่น นั่นเอง
วอลเลย์บอลชายเวิลด์คัพ 1965

วอลเลย์บอลชายเวิลด์คัพ 1965  เป็นครั้งแรกของวอลเลย์บอลชายเวิลด์คัพซึ่งจัดขึ้นในประเทศโปแลนด์ ระหว่างวันที่ 13–19 กันยายน ค.ศ. 1965 มีทีมเข้าร่วมทั้งหมด 11 ทีม และทีมที่ชนะเลิศครั้งแรกได้แก่สหภาพโซเวียต
วอลเลย์บอลชายเวิลด์คัพ 1969

<ns>0</ns>
 <revision>
 <parentid>10230005</parentid>
 <timestamp>2025-02-19T15:10:58Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 1 sources and tagging 0 as dead.) #IABot (v2.0.9.5</comment>
 <origin>12156562</origin>
 <model>wikitext</model>
 <format>text/x-wiki</format>
วอลเลย์บอลชายเวิลด์คัพ 1969 เป็นการแข่งขันวอลเลย์บอลชายในร่มที่ขึ้นในปี ค.ศ. 1969 โดยผู้ชนะคือ เยอรมนีตะวันออก
ท่อความร้อน

ท่อความร้อน
ท่อความร้อน (Heat pipe) คืออุปกรณ์ที่ใช้ในการถ่ายเทความร้อนจากจุดหนึ่งไปยังจุดหนึ่ง โดยอาศัยหลักการถ่ายเทความร้อน (Heat transfer) ของเปลี่ยนแปลงสถานะของสารทำงาน (Working Fluid) ที่อยู่ภายในท่อที่มีอุณหภูมิแตกต่างกันโดยไม่อาศัยพลังงานจากภายนอก กล่าวคือท่อความร้อนสามารถทำงานได้ด้วยตัวของมันเอง 
ท่อความร้อนถูกประยุกต์ใช้เป็นอุปกรณ์ระบายความร้อน (Heat sink) เช่น ใช้เป็นอุปกรณ์ระบายความร้อนในเครื่องคอมพิวเตอร์ หรือจะใช้เป็นอุปกรณ์แลกเปลี่ยนความร้อน(Heat exchanger) ก็ได้เช่นกัน
ลักษณะโดยทั่วไปของท่อความร้อน.
ท่อความร้อนโดยทั่วไปตัวท่อ (Wall) ทำจากโลหะ เช่น ทองแดง อะลูมิเนียม สแตนเลส เป็นต้น ภายในมีวัสดุพรุน (Wick) ทำจากโลหะเช่นเดียวกัน ส่วนใหญ่มีลักษณะเป็นตาข่าย หรือเป็นช่อง (Grooved) และยังมีสารทำงานบรรจุอยู่ภายใน เช่น น้ำ แอมโมเนีย โซเดียม เป็นต้น นอกจากนี้ท่อความร้อนมีลักษณะสำคัญอีกอย่างคือภายในเป็นสุญญากาศ (Vacuum)
ส่วนประกอบของท่อความร้อนและลักษณะการทำงาน.
ท่อความร้อนประกอบไปด้วย 3 ส่วนหลักคือ ส่วนทำระเหย (Evaporator section) ส่วนกันความร้อน (Adiabatic section) และส่วนควบแน่น (Condenser section) 
ลักษณะการทำงานของท่อความร้อนคือท่อความร้อนจะรับเอาความร้อนจากภายนอกที่ส่วนทำระเหยถ่ายเทให้กับสารทำงาน เป็นผลให้สารทำงานเดือดกลายเป็นไอและไหลไปยังส่วนกันความร้อน จากส่วนกันความร้อนสารทำงานจะเคลื่อนที่ต่อไปยังส่วนควบแน่น ที่ส่วนควบแน่นสารทำงานในท่อความร้อนจะระบายความร้อนออกไปสู่ภายนอกผ่านผิวท่อ และควบแน่นกลับไปเป็นของเหลว และไหลวนกลับไปยังส่วนทำระเหยผ่านทางวัสดุพรุนเพื่อรับความร้อนอีกครั้ง
สภาวะของท่อความร้อน.
สภาวะของท่อความร้อน (Heat pipe state) ประกอบไปด้วย 2 สภาวะใหญ่ๆคือ สภาวะคงที่ (Steady-state) และ สภาวะไม่คงที่ (Unsteady-state or Transient) ดังนี้
สภาวะคงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) ไม่เปลี่ยนแปลงไปตามเวลา กล่าวคือท่อความร้อนมีการทำงานอย่างสม่ำเสมอ ความร้อนที่ระบายออก มีค่าเท่ากับความร้อนที่ให้เข้าไปในท่อความร้อน หรือมีการถ่ายเทความร้อนคงที่ตลอดเวลา เป็นสภาวะทั่วๆไปของท่อความร้อน
สภาวะไม่คงที่ของท่อความร้อนคือ อุณหภูมิของท่อความร้อน (ที่ตำแหน่งต่างๆ) เปลี่ยนแปลงไปตามเวลา เกิดการถ่ายเทความร้อนที่ไม่สม่ำเสมอ ความร้อนที่เข้าและออกจากท่อความร้อนไม่เท่ากัน ส่วนใหญ่พบเมื่อท่อความร้อนอยู่ในกระบวนการเริ่มทำงาน (Start-up process)
ชาติเจ้าพระยา

ชาติเจ้าพระยา เป็นละครโทรทัศน์ไทยแนว แอ็กชั่น-ดราม่า-คอมเมดี นำแสดงโดย พศุตม์ บานแย้ม, ฐกฤต ตวันพงค์, พงศ์พีระ เวียงนนท์, นัฐฐพนธ์ ลียะวณิช และ พัชรินทร์ ศรีวสุภิรมย์ มีทั้งหมดจำนวน 2 ภาค โดยภาคแรกเริ่มออกอากาศตอนแรกวันที่ 24 ตุลาคม – 25 พฤศจิกายน พ.ศ. 2556 และภาคที่ 2 ใช้ชื่อว่า "สิงห์สี่แคว" ออกอากาศวันที่ 23 มกราคม – 24 กุมภาพันธ์ พ.ศ. 2558 วันจันทร์ – ศุกร์ เวลา 18.30 – 19.45 น. ทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33
ชื่อเรื่อง.
แม่น้ำเจ้าพระยา เกิดจากการรวมกันของแม่น้ำ 4 สายใหญ่ของประเทศ ได้แก่ แม่น้ำปิง แม่น้ำวัง แม่น้ำยม และ แม่น้ำน่าน โดยมาบรรจบกันที่ปากน้ำโพ อำเภอเมืองนครสวรรค์ จังหวัดนครสวรรค์
ชาติเจ้าพระยา.
เรื่องย่อ.
ณ ปากน้ำโพ จังหวัดนครสวรรค์ เพลิง ปากน้ำโพ และ เชี่ยว เป็นพี่น้องร่วมสาบานกัน โดยเพลิงเป็นตำรวจและเชี่ยวเป็นสายลับให้กับทางการ แต่แล้วก็เกิดเหตุการณ์ทางการเมือง เชี่ยวถูกใส่ความเป็นแพะและถูกคนที่ไว้ใจหลักหลัง ทำให้เชี่ยวถูกไล่ล่าและสุดท้ายต้องสละชีวิต อีกทั้งสมบัติของครอบครัวก็ถูกโกงไป ก่อนหน้านั้น ภรรยาทั้ง 3 คนของเชี่ยวได้คลอดลูกในวันเดียวกัน จึงตั้งชื่อว่า ปิง วัง ยม น่าน ตามสถานที่เกิด
เวลาผ่านไป 20 ปี เพลิงได้ก้าวสู่การเป็นหัวหน้าองค์กรลับของรัฐบาล "NISD (National Intelligent Secret Department)" มีภารกิจปราบปรามพวกทำผิดกฎหมายที่ทางรัฐไม่อาจจัดการได้โดยตรง เพลิงได้นำเด็กทั้ง 4 คนที่กระจายไปอยู่ตามที่ต่าง ๆ เพื่ออำพรางตัวตนที่แท้จริง มารวมตัวกันเป็นทีม ชาติเจ้าพระยา เพื่อช่วยเหลือภารกิจของชาติ
สิงห์สี่แคว.
เรื่องย่อ.
เมื่อเวลาผ่านไป ทีมชาติเจ้าพระยาถือเป็นกำลังสำคัญขององค์กร NISD แต่ก็เกิดเหตุการณ์บางอย่างที่สร้างความศูนย์เสียสำคัญให้กับทีม และเป็นจุดที่ทำให้สมาชิกฉุกคิดได้ว่าองค์กรกำลังทรยศหักหลัง พวกเขาจึงออกจากองค์กรเพื่อตามหาความจริงด้วยตนเอง พร้อมกับตามหาสถานที่ที่เพลิงถูกจับกุมตัวไปซ่อนไว้
ขณะเดียวกันได้มีองค์กรอาชญากรรมข้ามชาติ "ACE" ที่เคยเข้ามาก่ออาชญากรรมในอดีต และถูกเพลิงกำจัดไปแล้ว ได้เข้ามาก่ออาชญากรรมอีกครั้งอย่างแข็งแกร่งกว่าเดิม โดยมีทีมหัวหน้าขององค์กรซึ่งเป็นตัวแทนของไพ่ตัว A ได้แก่ A ข้าวหลามตัด, A ดอกจิก, A โพแดง และ A โพดำ ซึ่งทีมชาติเจ้าพระยาที่เรียกตัวเองใหม่ว่าเป็นทีม สิงห์สี่แคว ต้องหาคำตอบของการเข้ามาของ ACE และกำจัดอาชญากรโดยตามหาหัวหน้าทั้งหมดที่แฝงตัวอยู่ในสังคม อีกทั้งต้องรับมือกับอดีตต้นสังกัดที่คิดว่าหักหลังมาตลอดอย่าง NISD
วอลเลย์บอลชายเวิลด์คัพ 1989

วอลเลย์บอลชายเวิลด์คัพ 1989 เป็นครั้งที่หกของการแข่งขัน จัดขึ้นระหว่างวันที่ 17 พฤศจิกายนถึง 26 พฤศจิกายน ในประเทศญี่ปุ่น เป็นการคัดเลือกโอลิมปิกฤดูร้อน 1992 ในบาร์เซโลนา, ประเทศสเปน
พบกันหมด.
<br>
<br>
<br>
<br>
<br>
<br>
<br>
อันดับการแข่งขัน.
<br>
รางวัล.
<br>
ทูนามิ

ทูนามิ  เป็นช่องสถานีโทรทัศน์ของสหรัฐอเมริกา ภายใต้การบริหารของ Adult Swim ซึ่งแพร่ภาพการ์ตูนเป็นหลัก
นอกจากในสหรัฐอเมริกาแล้ว ทูนามิ ยังแพร่ภาพในประเทศต่างๆทั่วโลกในรูปแบบของตัวเอง เช่น
รายชื่อการออกอากาศ.
การ์ตูนเน็ตเวิร์ค (1997–2008) / Kids' WB (2001–2002).
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
Adult Swim (2012–ปัจจุบัน).
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
ชารีฟ ชีค อาห์เหม็ด

ชารีฟ ชีค อาห์เหม็ด (เกิด 25 กรกฎาคม พ.ศ. 2507) เป็นนัการเมืองชาวโซมาเลีย ระหว่าง พ.ศ. 2552-2555 เขาเคยดำรงตำแหน่งประธานาธิบดีโซมาเลีย นอกจากนี้เขายังทำหน้าที่เป็นผู้บัญชาการทหารสูงสุดของสหภาพศาลอิสลาม กลุ่มอิสลามที่ไม่เห็นด้วยกับรัฐบาลกลางเปลี่ยนผ่าน
พม่าตอนล่าง

พม่าตอนล่าง  บางครั้งเรียก พม่านอก  เป็นพื้นที่ทางภูมิศาสตร์ของพม่าอยู่ในบริเวณดินดอนสามเหลี่ยมปากแม่น้ำอิรวดี (ภาคอิรวดี, ภาคพะโค และภาคย่างกุ้ง) และพื้นที่ตามแนวชายฝั่งของประเทศ (รัฐยะไข่, รัฐมอญ และภาคตะนาวศรี) 
ในภาษาพม่า ประชาชนที่มาจากพม่าตอนบนมักเรียกว่า "อะ-เทต-ตา" สำหรับผู้ชาย และ "อะ-เทียต-ลฮู" สำหรับผู้หญิง ในขณะที่ประชาชนที่มาจากพม่าตอนล่างจะเรียกว่า "เอาะต้า" (အောက်သား) สำหรับผู้ชาย และ "เอาะตู" สำหรับผู้หญิง ส่วน "อะญาต้า" (အညာသား) หมายถึงประชาชนที่อาศัยอยู่ส่วนในของประเทศ
ในทางประวัติศาสตร์ พม่าตอนล่างหมายถึงดินแดนของพม่าที่ถูกผนวกเข้ากับจักรวรรดิบริติชหลังจากสิ้นสุดสงครามอังกฤษ–พม่าครั้งที่สอง ใน พ.ศ. 2395 ร่วมกับอาณาจักรยะไข่และดินแดนตะนาวศรีที่ถูกผนวกไปตั้งแต่ พ.ศ. 2369 หลังสนธิสัญญารานตะโบ ศูนย์กลางพม่าตอนล่างอยู่ที่ย่างกุ้ง ครอบคลุมพื้นที่ราบลุ่มแม่น้ำอิรวดีตอนล่างรวมทั้งแปร ก่อนพุทธศตวรรษที่ 24 ดินแดนนี้มีประชากรส่วนใหญ่เป็นชาวมอญและชาวกะเหรี่ยง เคยเป็นที่มั่นและศูนย์กลางทางประวัติศาตร์มอญ
เจ้าหญิงสีชมพู

เจ้าหญิงสีชมพู หรือ เจ้าสาวสีชมพู (ชื่อวิทยาศาสตร์: "Melicope elleryana") ไม้ยืนต้นชนิดหนึ่ง จัดอยู่ในวงศ์ส้ม (Rutaceae)
เจ้าหญิงสีชมพู เป็นไม้พื้นเมืองของประเทศออสเตรเลีย แถบนิวเซาท์เวลส์และควีนส์แลนด์ และยังพบได้ที่ปาปัวนิวกินี และหมู่เกาะโซโลมอน โดยพบได้ในป่าดิบชื้น ที่พบในธรรมชาติมีความสูงได้ถึง 25 เมตร 
เจ้าหญิงสีชมพู มีจุดเด่น คือ ดอกเป็นช่อสีชมพู ออกดอกนานถึง 3 เดือน ในช่วงฤดูร้อน แต่ไม่มีกลิ่นหอม ใบเป็นรูปไข่มีลักษณะมันเงา เป็นไม้ที่ปลูกง่าย ดูแลรักษาง่าย จึงนิยมปลูกกันเป็นไม้ประดับ ความสูงของต้นที่นำมาปลูกอยู่ระหว่าง 6-10 เมตร ขยายพันธุ์โดยการเพาะเมล็ด เมล็ดมีความยาว 7-8 มิลลิเมตร สีเทาน้ำตาล เปลือกด้านนอกสีดำเป็นเงา
ปาล์มเจ้าเมืองตรัง

ปาล์มเจ้าเมืองตรัง (ชื่อวิทยาศาสตร์: "Licuala peltata") ไม้ยืนต้นชนิดหนึ่ง จำพวกปาล์ม จัดอยู่ในสกุลกะพ้อ
มีลักษณะคล้ายกับปาล์มจีบ ("L. grandis") ซึ่งอยู่ในสกุลเดียวกัน มีความแตกต่างกันที่ก้านหลังใบเส้นที่ตรงมาจากก้าน และหนาม โดยหนามของปาล์มเจ้าเมืองตรังมีลักษณะใหญ่และห่าง ช่อดอกมีสีขาวและแทงขึ้นมาจากก้าน โดยแทงตรงยาวขึ้นไปและค่อย ๆ ย้อยลงมา มีลักษณะเด่น คือ ใบที่กลมใหญ่คล้ายกับรูปพัด ความกว้าง 1-1.5 เมตร ขอบใบเป็นหยักเล็ก ๆ ไม่แหลมเหมือนกับปาล์มชนิดอื่น 
ปาล์มเจ้าเมืองตรัง จัดเป็นปาล์มที่มีความสวยงามชนิดหนึ่ง จึงนิยมปลูกกันเป็นไม้ประดับ เป็นปาล์มที่ขึ้นในป่าดิบชื้นในภาคใต้ของไทยและพม่า จัดเป็นปาล์มที่หายากชนิดหนึ่ง เหตุที่ได้ชื่อว่า "เจ้าเมืองตรัง" เนื่องจากถูกค้นพบโดย พระยารัษฎานุประดิษฐ์ (คอซิมบี้ ณ ระนอง) ขณะดำรงตำแหน่งเจ้าเมืองตรัง ขณะที่บุกเบิกตัดถนนในป่าเขตแดนจังหวัดตรัง เห็นว่ามีความสวยงาม จึงนำมาปลูกไว้ในกระถางเลี้ยง
ปัจจุบัน ปาล์มเจ้าเมิืองตรังสามารถหาดูได้รอบ ๆ สวนสาธารณะพระยารัษฎานุประดิษฐ์ ในเขตเทศบาลเมืองตรัง อำเภอเมือง จังหวัดตรัง
ปลากระโทงลาย

ปลากระโทงลาย หรือ ปลาอินทรีขาว (ชื่อวิทยาศาสตร์: "Kajikia audax") เป็นปลาชนิดหนึ่งในวงศ์ปลากระโทง (Istiophoridae) 
เป็นปลากระโทงชนิดหนึ่ง พบกระจายพันธุ์ในน่านน้ำแถบอินโด-แปซิฟิก เป็นปลาที่นิยมตกกันเป็นเกมกีฬา มีสถิติบันทึกไว้ในปี ค.ศ. 1982 ว่ามีน้ำหนักเต็มที่ 190 กิโลกรัม (420 ปอนด์) และความยาวเต็มที่ 4.2 เมตร (13.8 ฟุต) แต่ขนาดโดยเฉลี่ย คือ เกือบ ๆ 3 เมตร มีลักษณะคล้ายกับปลากระโทงสีน้ำเงินอินโด-แปซิฟิก ("Makaira mazara") ที่มีลักษณะใกล้เคียงกัน เพียงแต่มีครีบหลังครีบแรกสูงน้อยกว่า ตามลำตัวมีสีขาวเป็นเส้นพาดในแนวตั้งเป็นบั้งจากส่วนหลังถึงด้านท้องเห็นชัดเจน
เป็นปลาหากินตามผิวน้ำ โดยล่าเหยื่อในเวลากลางวัน เนื่องจากเป็นปลาใช้สายตาเป็นหลักในการล่า อาหารที่ชอบ คือ ปลาซาร์ดีน ในการล่าเหยื่อแต่ละครั้งอาจใช้เวลานานหลายชั่วโมง และอาจลงไปหาอาหารได้ลึกถึง 100 เมตร
ปลากระโทงร่มอินโด-แปซิฟิก

ปลากระโทงร่มอินโด-แปซิฟิก หรือ ปลากระโทงแทงกล้วย (ชื่อวิทยาศาสตร์: "Istiophorus platypterus")
เป็นปลากระโทงที่มีขนาดใหญ่ชนิดหนึ่ง และจัดเป็นปลากระโทงร่มชนิดหนึ่ง
มีรูปร่างยาวเรียว ลำตัวแบนข้าง ส่วนของสันหลังมีกล้ามเนื้อหนา หัวค่อนข้างโต ปากกว้าง จะงอยปากเรียวยาวและแหลม มีครีบกระโดงหลังสูงใหญ่เวลาแผ่กว้างจะมีลักษณะคล้ายใบเรือ ซึ่งใหญ่กว่าปลากระโทงชนิดอื่น ๆ ครีบอกมีขนาดเล็ก ครีบท้องเรียวยาวเหมือนแถบริบบิ้น ครีบก้นแยกเป็นสองอันเล็ก ๆ อันที่สองอยู่ตรงข้ามครีบหลังซึ่งมีขนาดใกล้เคียงกัน สีของลำตัวด้านหลังเป็นสีน้ำเงินเข้มปนดำข้างตัวสีน้ำเงินอ่อนกว่าด้านหลัง ท้องสีขาวเงินมีลายเป็นเส้นประพาดจากด้านหลังลงไปถึงท้อง ครีบทุกครีบมีสีดำ มีครีบท้องเป็นเส้นยาวชัดเจน 
มีความยาวได้ถึง 3.5 เมตร น้ำหนักตัวประมาณ 100-125 กิโลกรัม
กระจายพันธุ์อยู่ทั่วไปในเขตร้อนของทะเลเปิดของมหาสมุทรต่าง ๆ ทั้ง มหาสมุทรแปซิฟิก, มหาสมุทรอินเดีย ในน่านน้ำไทยพบได้ทั้งฝั่งอ่าวไทยและทะเลอันดามัน เป็นปลาที่มีความปราดเปรียวว่องไวมาก โดยสามารถว่ายน้ำได้เร็วถึง 110 กิโลเมตรต่อชั่วโมง เนื่องจากเป็นปลาที่มีกล้ามเนื้อแข็งแรงมาก ข้อต่อของกระดูกและครีบต่าง ๆ ที่ช่วยในการเคลื่อนไหวได้เป็นอย่างดี มีการอพยพย้ายถิ่นไปตามกระแสน้ำ
ลูกปลาวัยอ่อนเมื่อฟักออกมาจากไข่มีขนาดเพียง 3 มิลลิเมตรเท่านั้น และจะมีขนาดเหมือนตัวเต็มวัยเมื่อมีความยาวได้ 20 เซนติเมตร ปลาวัยอ่อนจะอาศัยหากินตามผิวน้ำที่ไม่ไกลจากฝั่งมากนัก และบางครั้งอาจเข้าไปหากินใกล้ชายฝั่งหรือใกล้กับเกาะ โดยใช้จะงอยปากที่แหลมยาวและครีบหลังที่ใหญ่ไล่ต้อน ซึ่งอาหารที่ชื่นชอบ คือ ปลาขนาดเล็กและหมึก เมื่อจะล่าเหยื่อ โดยเฉพาะปลาแมกเคอเรล จะเปลี่ยนสีลำตัวเป็นสีฟ้าหรือสีน้ำเงิน เนื่องจากสายตาของปลาแมกเคอเรลไวต่อแสงสีฟ้าหรือสีน้ำเงินมาก รวมทั้งสามารถมองเห็นแสงอัลตราไวโอเลตด้วย การเปลี่ยนเป็นสีฟ้าจะทำให้ปลาแมกเคอเรลสับสน 
ปลากระโทงร่มอินโด-แปซิฟิก เป็นปลาที่เป็นทื่นิยมอย่างมากในการตกเป็นเกมกีฬา ด้วยเป็นปลาที่สู้กับเบ็ดและต้องใช้พละกำลังและเวลาอย่างมากในการตก
พรรคไทสังคม

พรรคไทสังคม เป็นพรรคการเมืองในประเทศไทยที่ได้จดทะเบียน ตามพระราชบัญญัติพรรคการเมือง พ.ศ. 2517 เป็นลำดับที่ 47/2519 เคยมีสมาชิกได้รับเลือกตั้งเป็นสมาชิกสภาผู้แทนราษฎรไทย
ประวัติ.
พรรคไทสังคม ได้ยื่นจดทะเบียนก่อตั้งพรรคการเมืองต่อ ปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 2 กุมภาพันธ์ 2519 มีนาย ไพบูลย์ รัตนเศรษฐ์ เป็นหัวหน้าพรรคและพลตรี จักรชัย ศุภางคเสน เป็นเลขาธิการพรรค
การเลือกตั้ง 4 เมษายน 2519.
ในการเลือกตั้งเมื่อวันที่ 4 เมษายน 2519 ทางพรรคไทสังคมได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาเพียงที่นั่งเดียว คือนาย ดำรงพันธุ์ อสุนี ณ อยุธยา จากเขต 1 จังหวัดนครสวรรค์
การยุบพรรค.
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว
.cw

.cw เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับกือราเซา เริ่มใช้ครั้งแรกเมื่อ พ.ศ. 2553
กือราเซาเคยเป็นส่วนหนึ่งของเนเธอร์แลนด์แอนทิลลีส ซึ่งใช้โดเมนระดับบนสุด .an ภายหลังการยุบเนเธอร์แลนด์แอนทิลลีส โดเมน .an ถูกยกเลิกการใช้งาน และส่วนที่อยู่ในเขตกือราเซาจะใช้ .cw แทน
.sx

.sx เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับซินต์มาร์เติน เริ่มใช้ครั้งแรกเมื่อ พ.ศ. 2553
ซินต์มาร์เตินเคยเป็นส่วนหนึ่งของเนเธอร์แลนด์แอนทิลลีส ซึ่งใช้โดเมนระดับบนสุด .an ภายหลังการยุบเนเธอร์แลนด์แอนทิลลีส โดเมน .an ถูกยกเลิกการใช้งาน และส่วนที่อยู่ในเขตซินต์มาร์เตินจะใช้ .sx แทน
พรรคแนวประชาธิปไตย

พรรคแนวประชาธิปไตย เป็นพรรคการเมืองที่จดทะเบียนและมีบทบาททางการเมืองในระหว่างปี พ.ศ. 2511 - 2514 และ พ.ศ. 2519 (ใช้ชื่อว่า พรรคแนวร่วมประชาธิปไตย) โดยมี ไพฑูรย์ เครือแก้ว ณ ลำพูน เป็นหัวหน้าพรรคทั้ง 2 ครั้ง
ประวัติ.
พรรคแนวประชาธิปไตย จดทะเบียนตาม พ.ร.บ.พรรคการเมือง พ.ศ. 2511 เป็นลำดับที่ 3/2511 เมื่อวันที่ 22 พฤศจิกายน พ.ศ. 2511 โดยมี ไพฑูรย์ เครือแก้ว ณ ลำพูน เป็นหัวหน้าพรรคและเลขาธิการพรรค ใช้ชื่อว่า "พรรคแนวประชาธิปไตย" ต่อมาได้มีประกาศของคณะปฏิวัติ ฉบับที่ 9 มีผลให้บรรดาพรรคการเมืองที่มีอยู่เป็นอันสิ้นสุดลง และได้มีการจัดพรรคขึ้นมาอีกครั้ง ในชื่อ "พรรคแนวร่วมประชาธิปไตย" ในปี พ.ศ. 2519 โดยจดทะเบียนตาม พ.ร.บ.พรรคการเมือง พ.ศ. 2517 เป็นลำดับที่ 49/2519 โดยจดทะเบียนพรรคการเมือง เมื่อ วันที่ 2 กุมภาพันธ์ พ.ศ. 2519 โดยมีไพฑูรย์ เครือแก้ว ณ ลำพูน เป็นหัวหน้าพรรค และเหรียญชัย จองสืบ เป็นเลขาธิการพรรค และมีกรรมการบริหารพรรคอีกหลายคน เช่น สนอง บุญไชย ประจวบ ไชยสาส์น เป็นต้น
เมื่อ พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2534 ยกเลิกคำสั่งฉบับดังกล่าว ส่งผลให้ทุกพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2517 ยังคงดำรงอยู่เหมือนเดิม แต่พรรคแนวร่วมประชาธิปไตย ก็ไม่ได้รับการฟื้นฟูแต่อย่างใด
การเลือกตั้ง พ.ศ. 2512.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 พรรคแนวประชาธิปไตย ได้รับเลือกตั้งมีที่นั่งในสภาผู้แทนราษฎร จำนวน 8 ที่นั่ง จากจังหวัดลำปาง (1 คน) ศรีสะเกษ (1 คน) อุบลราชธานี (5 คน) และพัทลุง (1 คน) ต่อมามีการเลือกตั้งซ่อมที่จังหวัดร้อยเอ็ด ทำให้พรรคฯ มีจำนวนที่นั่งเพิ่มขึ้นเป็น 9 ที่นั่ง
การเลือกตั้ง พ.ศ. 2519.
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ทางพรรคแนวร่วมประชาธิปไตย ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภา 1 ที่นั่ง คือ ไพฑูรย์ เครือแก้ว ณ ลำพูน จากจังหวัดลำปาง
พรรคธรรมาธิปัตย์ (พ.ศ. 2498)

พรรคธรรมาธิปัตย์ พรรคการเมืองที่ได้จดทะเบียนจัดตั้งพรรคตาม พ.ร.บ.พรรคการเมือง พ.ศ. 2498 เป็นลำดับที่ 9/2498
ประวัติ.
พรรคธรรมาธิปัตย์ ได้ยื่นจดทะเบียนก่อตั้งพรรคต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 มีร้อยตำรวจเอก เปี่ยม บุณยะโชติ เลขานุการส่วนตัวของจอมพล ป.พิบูลสงคราม นายกรัฐมนตรี เป็นหัวหน้าพรรคและมีนายล้วน เวกชาลิกานนท์ อดีต ส.ส.นครปฐม เป็นเลขาธิการพรรค
ที่ทำการพรรคตั้งอยู่เลขที่ 506 ถนนหลานหลวง ซี่งตั้งอยู่ข้าง บ้านมนังคศิลา อันเป็นที่ทำการของ พรรคเสรีมนังคศิลา พรรคการเมืองของจอมพล ป.
การเลือกตั้ง 26 กุมภาพันธ์ 2500.
ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 พรรคธรรมาธิปัตย์ได้ส่งผู้สมัครลงรับเลือกตั้งปรากฏว่าทางพรรคได้ที่นั่งในสภาผู้แทนราษฎรทั้งสิ้น 10 ที่นั่ง คือ
การเลือกตั้ง 15 ธันวาคม 2500.
ภายหลังการรัฐประหารเมื่อวันที่ 16 กันยายน 2500 ได้มีการจัดการเลือกตั้งใหม่ในวันที่ 15 ธันวาคม 2500 พรรคธรรมาธิปัตย์ได้ส่งผู้สมัครลงรับเลือกตั้งอีกครั้งแต่ในคราวนี้ทางพรรคไม่ได้ที่นั่งในสภาผู้แทนราษฎรแม้แต่ที่นั่งเดียว
ยุบพรรค.
พรรคธรรมาธิปัตย์ถูกยุบตามคำสั่งคณะปฏิวัติที่มี จอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะเมื่อวันที่ 20 ตุลาคม 2501
ยูแซฟ ออแล็กซือ

ยูแซฟ ออแล็กซือ  เป็นนักการเมืองชาวโปแลนด์และนายกรัฐมนตรีโปแลนด์คนที่ 7 โดยดำรงตำแหน่งนายกรัฐมนตรีระหว่าง พ.ศ. 2536 - พ.ศ. 2539 เขาเสียชีวิตด้วยโรคมะเร็งที่กรุงวอร์ซอ โปแลนด์ ในวันที่ 9 มกราคม พ.ศ. 2558 อายุ 68 ปี
จังหวัดมณฑลคีรี

มณฑลคีรี หรือ ม็วนด็วลกิรี  เป็นจังหวัดหนึ่งทางตะวันออกของประเทศกัมพูชา มีพรมแดนติดต่อกับจังหวัดกระแจะทางทิศตะวันตก จังหวัดสตึงแตรงทางทิศตะวันตกเฉียงเหนือ จังหวัดรัตนคีรีทางทิศเหนือ และติดต่อกับประเทศเวียดนามทางทิศตะวันออกและทิศใต้ เป็นจังหวัดที่ใหญ่ที่สุดและมีประชากรเบาบางที่สุดในประเทศ จังหวัดนี้ก่อตั้งขึ้นในปี พ.ศ. 2504 โดยแยกออกมาจากจังหวัดกระแจะ เมืองหลักของจังหวัดคือเมืองแสนมโนรมย์
ภูมิศาสตร์และสภาพแวดล้อม.
จังหวัดมณฑลคีรีเป็นจังหวัดที่ใหญ่ที่สุดของกัมพูชา และยังเป็นจังหวัดที่มีประชากรเบาบาง มีพื้นที่ 14,288 ตารางกิโลเมตร (5,517 ตารางไมล์) ตั้งอยู่ในภาคตะวันออกเฉียงใต้ของประเทศ และมีพรมแดนติดกับสามจังหวัดในประเทศเวียดนาม ได้แก่ จังหวัดดั๊กลัก, จังหวัดดั๊กนง และจังหวัดบิ่ญเฟื้อก มีแม่น้ำไหลผ่านจังหวัด 3 สาย ได้แก่ แม่น้ำสเรปก, Preaek Chhbaar River และ Preaek te River
เมืองหลักของจังหวัดคือเมืองแสนมโนรมย์ซึ่งตั้งอยู่ในตะวันออกเฉียงใต้ของจังหวัด ห่างจากเมืองหลวงของกัมพูชา พนมเปญ ประมาณ 390 กิโลเมตร (240 ไมล์)
การแบ่งเขตการปกครอง.
จังหวัดมณฑลคีรีแบ่งเป็น 11 อำเภอ 21 ตำบล 98 หมู่บ้าน